Qozog‘istonda koronavirusga chalinganlar soni 200 mingdan, Qirg‘izistonda esa 85 mingdan oshdi

Qozog‘istonda o‘tgan bir sutka davomida (11-fevral holatiga ko‘ra) 951 kishida koronavirus infeksiyasi qayd etildi, 1167 kishi kasallikdan sog‘aydi. Bu haqda mamlakat koronavirusga qarshi kurashish tezkor shtabiga tayanib, Tengrinews xabar berdi.

Pandemiya boshidan beri mamlakatda virusga chalinish bo‘yicha hammasi bo‘lib 200 044 ta holat tasdiqlangan, 181 974 kishi kasallikdan davolangan.
Virusga chalinganlar soni:
 Qozog‘iston Pfizer vaksinasini yetkazib berish to‘g‘risidagi memorandumni imzoladi
Qirg‘izistonda o‘tgan bir sutkada yana 70 kishida koronavirus aniqlandi, Chuy va Norin viloyatlarida 2 nafar bemor vafot etdi, deb yozmoqda Kloop.
Virus yuqtirish bo‘yicha 70 ta yangi holatning aksariyati Bishkekda aniqlangan:
Mamlakatda o‘tgan bir sutka davomida 92 nafar bemor tuzalib, shifoxonalardan chiqarilgan. Respublika shtabi 12-fevral holatiga ko‘ra, 430 nafar bemor Qirg‘izistondagi kasalxonalarda ekanligini ta’kidladi. Bundan tashqari, yana 496 kishi ambulatoriya sharoitida davolanmoqda, shundan 123 kishining ahvoli og‘ir, 24 bemorning ahvoli esa o‘ta og‘ir, .
Qirg‘iziston Sog‘liqni saqlash vazirligining ma’lumotlariga ko‘ra, pandemiya davrida mamlakatda 85 398 kishida koronavirus aniqlangan, 8298 nafar bemor kasallikdan tuzalgan, 1439 kishi vafot etgan.
Tibbiyot xodimlari orasida COVID-19 infeksiyasiga chalinish bo‘yicha ikkita yangi holat mavjud. Ular Bishkekda ro‘yxatdan o‘tgan. Umumiy hisobda 4194 nafar shifokorda koronavirus tasdiqlangan, ulardan 4113 nafari kasallikdan tuzalgan.
 Qirg‘iziston COVID-19’ning uchinchi to‘lqiniga tayyorlanmoqda